Ritratt: Facebook - Vince Tanti .td_uid_2_616fa3d219b26_rand.td-a-rec-img{text-align:left}.td_uid_2_616fa3d219b26_rand.td-a-rec-img img{margin:0 auto 0 0} Neil Aguis kien fost il-persuni li ngħataw ġieħ is-Swieqi. Din l-attività tiġi organizzata kull sena mill-Kunsill Lokali tas-Swieqi. Ir-residenti tas-Swieqi jistgħu jinnominaw individwi li jgħixu jew għexu f'din il-lokalità li għamlu isem għal Malta jew għas-Swieqi minħabba x-xogħol tagħhom fil-qasam sportiv, politiku, akkademiku, soċjali jew filantropiku. Persuni oħra li jistgħu jiġu nnominati huma dawk li taw kontribuzzjoni siewja u kienu ta' eżempju tajjeb għall-komunità. Ir-rebbieħa għal din is-sena huma Neil Agius, l-għawwiem li għandu r-rekord dinji tal-itwal għawma, il-Professur Arnold Cassola li huwa ambjentalist u awtur, Blanche Mamo li kienet voluntiera fiċ-Ċentru tal-Katekeżi f'Tal-Ibraġ u kienet tagħti privat lit-tfal mingħajr ħlas. Mamo sfortunatament ħalliet din id-dinja. Il-persuni ġew magħżula minn bord tal-Aġudikazzjoni li huwa kompletament awtonimu mill-Kunsill. Il-Bord huwa magħmul mill-Imħallef Emeritus David Scicluna, l-eks Ministru Dolores Cristina, l-eks ombudsman David Pace, espert fil-qasam tal-Accounts Frederick Mifsud Bonnici u l-personalità sportiva Pippo Psaila. F'din l-attività is-Sindku Noel Muscat irringrazzja lil dawk kollha involuti biex din l-attvità tkun waħda ta' suċċess. Huwa awgura lil dawk kollha li ġew innominati u lir-rebbieħa u rringrazzjahom għall-kontribut siewi li taw is-soċjetà u lil-lokalità tas-Swieqi. Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_616fa3d219fc7_rand.td-a-rec-img{text-align:left}.td_uid_3_616fa3d219fc7_rand.td-a-rec-img img{margin:0 auto 0 0}